
   4980 Златоград, област Смолян, ул. ”Стефан Стамболов”№1
тел: 03071 20-48; www.zlatograd.bg, е-mail: obs_zlatograd@abv.bg


ПРОТОКОЛ 
От проведено съвместно заседание на Постоянните комисии към Общински съвет Златоград

На 09.12.2025г., (вторник) от 14:30 часа, в залата на Общински съвет Златоград се проведе съвместно заседание на Постоянните комисии към Общински съвет Златоград. В заседанието участваха: г-жа Eлмира Угорлиева – Зам.-кмет на Община Златоград, г-жа Златка Цекова- Директор на дирекция „Административно-правно обслужване, общинска собственост и земеделие“, той и юрисконсулт, г-н Любомир Ангелов - Директор на Дирекция "Хуманитарни дейности, благоустрояване, озеленяване и опазване на околната среда, г-жа Ирина Иванова – Директор на дирекция, г-н Юли Хаджийски – Главен инженер, г-жа Надя Мангарудова – Директор на дирекция финансов отдел и счетоводство, местни данъци и такси и човешки ресурси, г-жа Силвия Щърбова – Главен счетоводител, г-жа Диана Димитрова – Юрисконсулт, публичен изпълнител и лице по защита на личните данни. Присъстваха и кметове на с. Ерма река, с. Аламовци и с. Долен, г-н Николов от МБАЛ Златоград и други. 
Председателстващ съвместното редовно заседание на   постоянните  комисии към ОбС Златоград,  е  г-жа Хаджийска.
Г-жа Хаджийска: Добър ден! Уважаема г-жо Угорлиева, уважаеми гости, уважаеми колеги, откривам заседание на постоянните комисии към Общински съвет Златоград с кворум от 5 постоянни комисии. Имате дневен ред получен на имейлите. Има ли предложение за промяна в дневния ред? 

Г-жа Кръстева: Аз процедурно. Има една молба за еднократна финансова помощ, която е пристигнала днес. Ако искате да я включите в дневния ред, защото е края на годината. 
Г-жа Хаджийска подложи на гласуване предложението на госпожа Кръстева. 
· Към точка 24 - Молба за отпускане на еднократна финансова помощ с вх.№ ОС-1001/09.12.2025г. 
Комисиите гласуваха с 8 гласа „за“, 0 „против“ и  0 „въздържал се“ – приема се.

Г-жа Кръстева предложи към точка „Молби и жалби от жители на Община Златоград“ да се включи и молба с вх.№ ОС-997/05.12.2025г.

Г-жа Хаджийска подложи на гласуване предложението на госпожа Кръстева. 
· Към т. 22 -  Молба от жители с вх.№ ОС-997/05.12.2025г.

  Комисиите гласуваха с 8 гласа „за“, 0 „против“ и  0 „въздържал се“ – приема се.


ДНЕВЕН РЕД:

1. Представени от Управителя на МБАЛ „Проф. д-р Асен Шопов” ЕООД  гр. Златоград, финансови справки – разшифровка за разхода на материали и външни услуги, платени  за  периода 01.10.2025 - 31.10.2025 г.

2. Финансови справки – неразплатени и просрочени задължения, разшифровка за разхода на материали и външни услуги от 01.05.2025г. до 30.11.2025г.

3. Докладна записка относно: Проект на Годишна програма за развитие на читалищната дейност в Община Златоград през 2026 година, с вх.№ ОС-990/04.12.2025г. и изх.№ 61-00-493/04.12.2025г., постъпила от кмета на община Златоград.

4. Докладна записка относно: Проект на Наредба за осъществяване на допълнителни образователни дейности в общинските детски градини на територията на Община Златоград, с вх.№ ОС-961/25.11.2025г., и изх.№ 61-00-471/25.11.2025 г., постъпила от кмета на община Златоград. 

5. Докладна записка относно: Приемане на Наредба за изменение и допълнение на Наредба №8 за определянето и администрирането на местните такси и цени на права и услуги на територията на Община Златоград (приета с Решение № Ж 518/08.06.2017 г. на Общински съвет Златоград (в сила от 01.07.2017г.), изм. и доп. с Решение № Ж 649/29.11.2017 г.(в сила от 29.11.2017 г.), изменена  с Решение № 470 от 27.11.2018 г. по Адм. дело № 288/2018г. на Административен съд Смолян (в сила от 15.12.2018г)., изм. и доп. с Решение № Ж 875/27.12.2018 г.(в сила от 01.01.2019 г.), изм. и доп. с Решение № З 225/29.12.2020 г. (в сила от 11.01.2021 г.), изм. и доп. с Решение № З 289/19.05.2021 г., изм. с Решение № З 306/10.06.2021г. (в сила от 01.01.2021 г.), изм. и доп. с Решение № З 330/25.08.2021г. (в сила от 13.09.2021г.), изм. и доп. с Решение № З 664 /28.02.2023г. (в сила от 13.03.2023г.), изм. с Решение № И 476/09.09.2025 г. на Общински съвет Златоград, в сила считано от датата, определена в Решение на Съвета на Европейския съюз за приемането на еврото от Република България, прието в съответствие с чл. 140, параграф 2 от ДФЕС, и Регламент на Съвета на Европейския съюз, приет в съответствие с чл. 140, параграф 3 от ДФЕС), с вх.№ ОС-987/04.12.2025г. и изх.№ 61-00-490/04.12.2025г., постъпила от кмета на община Златоград.

6. Докладна записка относно: Разходване на средства от дължимите отчисления по чл. 60 и чл. 64 от ЗУО, за периода 01.01.2025 г. - 31.12.2025 г. във връзка с прилагане разпоредбите на § 3 от Преходните и заключителни разпоредби Законът за изменение и допълнение на Закона за местните данъци и такси, с вх.№ ОС-989/04.12.2025г. и изх.№ 61-00-492/04.12.2025г., постъпила от кмета на община Златоград.

7. Докладна записка относно: Кандидатстване пред Предприятието за управление на дейностите за опазване на околната среда (ПУДООС), за отпускане на средства под формата на безлихвен заем за реализиране на проект ‚‚Закупуване на оборудване с екологично предназначение - Компактор, за нуждите на Регионално депо за ТБО – Мадан“,  от общините Мадан, Златоград и Неделино, с вх.№ ОС-988/04.12.2025г. и изх.№ 61-00-491/04.12.2025г., постъпила от кмета на община Златоград.

8. Докладна записка относно: Процедура по чл.15 от Закона за устройство на територията за УПИ ІІ, кв. 159 по ПУП на гр. Златоград и прекратяване на съсобственост в ПИ 31111.35.495 по Кадастрална карта на гр. Златоград, с вх.№ ОС-976/02.12.2025г. и изх.№ 61-00-482/02.12.2025г., постъпила от кмета на община Златоград.

9.  Докладна записка относно: Процедура по чл.15 от Закона за устройство на територията за УПИ ХХІ, кв. 5 по ПУП на гр. Златоград и прекратяване на съсобственост в ПИ 31111.32.349 по Кадастрална карта на гр. Златоград, с вх.№ ОС-977/02.12.2025г. и изх.№ 61-00-483/02.12.2025г., постъпила от кмета на община Златоград.

10.  Докладна записка относно: Продажба на УПИ XXVI-за гаражи, кв. 6 по кадастралния и регулационен план на с. Старцево, одобрен със Заповед № 16/07.03.1978 г. на ОНС-Смолян и допълнителна Заповед № 129/23.04.2025 г. на Кмета на Община Златоград, цялото с площ: 370 кв.м. (триста и седемдесет квадратни метра), с вх.№ ОС-978/02.12.2025г. и изх.№ 61-00-475/27.11.2025г., постъпила от кмета на община Златоград.

11.  Докладна записка относно: Продажба на УПИ XXV-за гаражи, кв. 6 по кадастралния и регулационен план на с. Старцево, одобрен със Заповед № 16/07.03.1978 г. на ОНС-Смолян и допълнителна Заповед № 129/23.04.2025 г. на Кмета на Община Златоград, цялото с площ: 240 кв.м. (двеста и четиридесет квадратни метра), с вх.№ ОС-979/02.12.2025г. и изх.№ 61-00-476/27.11.2025г., постъпила от кмета на община Златоград.

12.  Докладна записка относно: Отдаване под наем на помещение от 8 м2 (офис № 2), разположен на I-ви етаж – източното крило от четириетажна масивна сграда “Ученически пансион”, на ул. ”Славей” №1, гр. Златоград, с вх.№ ОС-994/04.12.2025г., и изх.№ 61-00-484/02.12.2025г., постъпила от кмета на община Златоград.

13.  Докладна записка относно: Предоставяне, за безвъзмездно управление, на Главна дирекция „Изпълнение на наказанията”- гр. София към Министерство на правосъдието на общински недвижими имоти, с вх.№ ОС-995/04.12.2025г. и изх.№ 61-00-489/03.12.2025г., постъпила от кмета на община Златоград.

14.  Докладна записка относно: Кандидатстване по Проект „Красива България“ за 2026 г., с вх.№ ОС-985/04.12.2025г. и изх.№ 61-00-494/04.12.2025г., постъпила от кмета на община Златоград.

15. Докладна записка относно: Временни безлихвени заеми от бюджета на Община Златоград и от бюджетите на второстепенни разпоредители с бюджет за авансово финансиране разходите за проекти „Младежки практики“ и „Младежка заетост +“, финансирани от Програма „Развитие на човешките ресурси“ 2021-2027, съфинансирана от Европейския съюз чрез Европейския социален фонд +, с вх.№ ОС-980/02.12.2025г. и изх.№ 61-00-485/02.12.2025г., постъпила от кмета на община Златоград.

16.  Докладна записка: Издаване на запис на заповед, в полза на Министерството на регионалното развитие и благоустройството, обезпечаваща авансово плащане по административен договор за предоставяне на безвъзмездна финансова помощ № от ИСУН: ************-*.***-*****-*** с бенефициент Община Златоград, №МРРБ РД-02-29-1103/15.10.2025г. от 15.10.2025г., по процедура чрез директно предоставяне на безвъзмездна финансова помощ ***********-*.*** „Подкрепа за интегрирано градско развитие в 40 градски общини“, въведена в ИСУН за целите на административните договори под номер и наименование ***********-*.*** „Подкрепа за интегрирано градско развитие в 40 градски общини“ от Програма „Развитие на регионите“ 2021-2027 г.  за  проектно предложение №***********-*.***-**** „Развитие на област Смолян чрез инвестиции в устойчив туризъм, създаване на нови атракции и опазване на културно-историческото наследство на териториите на общините Смолян, Чепеларе, Баните и Златоград и подобряване на транспортната свързаност“, с вх.№ ОС-954/24.11.2025г., и изх.№ 61-00-467/24.11.2025г., постъпила от кмета на Община Златоград. 

17.  Докладна записка относно: Извънредно неприсъствено заседание на Общо събрание на Асоциацията по ВиК на обособената територия, обслужвана от „В************* и к**********” Е*** гр. Смолян, с вх.№ ОС-986/04.12.2025г. и изх.№ 61-00-488/03.12.2025г., постъпила от кмета на община Златоград.

17.1. Покана за извънредно заседание на Общото събрание на Асоциация по ВиК на обособената територия, обслужвана от „В************** и к***********“ Е*** – гр. Смолян, с вх.№ ОС-962/25.11.2025г., постъпила от Председателя на Асоциация по ВиК на обособена територия обслужвана от „В**“ Е*** гр. Смолян.

17.2. Покана за доброволно изпълнение на дължими вноски към Асоциация по ВиК на обособената територия, обслужвана от „В************* и к***********“ Е*** гр. Смолян, с вх.№ ОС-948/21.11.2025г. и вх.№ ОС-956/24.11.2025г., постъпили от Областен управител на област Смолян и Председател на Асоциация по ВиК на обособена територия обслужвана от „В**“ Е***гр. Смолян.

18.  Докладна записка относно: Разплащане на задължения на Община Златоград към „Е**************“ Е***, съгласно постъпило писмо с вх. № ОС-333/24.04.2025 г., и извършване на промяна в  Програмата за капиталови разходи за 2025 г., с вх.№ ОС-955/24.11.2025г., и изх.№ 61-00-468/24.11.2025г., постъпила от кмета на община Златоград.

19. Информация относно: Изпълнени кърпежи на единични дупки и деформации на настилката с гореща асфалтова смес с дебелина 4-6 см., запълване на фуги – обливане с битумна емулсия, вкл. почистване и посипка с кварцов пясък на улична мрежа в гр. Златоград и по населените места в Община Златоград, с вх.№ ОС-991/04.12.2025г. и изх.№ 61-00-495/04.12.2025г., постъпила от кмета на община Златоград.  

20.  Информация относно: Изпълнение на Решение № И 546 от проведено редовно заседание на 11.11.2025г., по Протокол № 37 на Общински съвет Златоград.

21.  Информация относно: Поискано становище на ПК по Младежки дейности спорт и туризъм, проведено на 10.11.2025г., за организиране на среща и решаване на проблема, поставен от родители на трениращи деца в плувен клуб „Т*****“.

22.  Молби и жалби от жители на Община Златоград;

23.  Други

· Писмо относно: Изготвяне на правно становище от юрист, относно срока на гаранционния срок, предвиден в Договор № 133/29.06.2015 г. между Община Златоград и изпълнителя на обществена поръчка с предмет: „Изграждане на многофункционална спортна площадка в с. Долен, общ. Златоград. 

· Писмо относно: Решение № И 563/11.11.2025г. на Общински съвет – Златоград, с вх.№ ОС-968/27.11.2025г., постъпило от Областен управител на Област Смолян.


24.  Молби за еднократна финансова помощ.



***************************************************************************

По т.1. от дневния ред: Представени от Управителя на МБАЛ „Проф. д-р Асен Шопов” ЕООД  гр. Златоград, финансови справки – разшифровка за разхода на материали и външни услуги, платени  за  периода 01.10.2025 - 31.10.2025 г.

Г-жа Хаджийска попита общинските съветници за въпроси и коментари по представените справки, такива не постъпиха. Попита г-н Николов иска ли да сподели нещо, той отговори, че няма. Г-жа Хаджийска благодари на ръководството на болницата за това, че навреме си представят всички материали необходими за протичане на заседанията на Общински съвет.

Г-жа Хаджийска зачете проекта на решение, след което подложи на гласуване с вдигане на ръка. 


Комисиите гласуваха проекта на решение с 8 гласа „за“, 0 „против“ и  0 „въздържал се“ –приема се.

*************************************
По т.2 от дневния ред:  Финансови справки – неразплатени и просрочени задължения, разшифровка за разхода на материали и външни услуги от 01.05.2025г. до 30.11.2025г.

Г-жа Хаджийска прочете писмо от Председателя на Общински съвет до кмета на общината с изх.№ ОС-993/04.12.2025г.:


„На основание чл. 109 ал. З от Правилника за организацията и дейността на Общински съвет Златоград, неговите комисии и взаимодействието му с общинска администрация, Ви обръщам внимание, че от месец май 2025 година, не сте представяли в Общински съвет справка за неразплатените разходи, просрочени задължения и поети ангажименти към края на предходния месец, както и списък на разходите за материали, външни услуги, граждански договори, капиталови разходи за предходен месец.
В дневния ред на предстоящето заседание на ПК към ОбС Златоград, ще бъдат включени като точка от дневния ред. С цел по- добра оперативност и улеснение на работата на комисиите е необходимо справките да бъдат предоставени до 05.12.2025 година в деловодството на Общински съвет Златоград.“

Г-жа Хаджийска информира, че отговор не е постъпил. Попита г-жа Угорлиева има ли отговор на въпроса – защо няма постъпили справки от общинска администрация от май месец 2025?

Г-жа Угорлиева: Преди да кажа защо, само да не забравя да подчертая, че финансова информация за изпълнението на бюджета, тя е публична и се публикува почти всеки месец. А на едно от последното заседание на Общински съвет г-н Янчев е дал отговор поради какви причини не предоставя тези справки и към настоящия момент промяна в обстоятелствата, която да даде по-различен отговор няма.

Г-жа Хаджийска: Последното заседание на Общински съвет беше миналият месец. Имате предвид последното заседание, на което е присъствал г-н Янчев.

Г-жа Кръстева: Аз се обръщам към г-н Янчев, който най-вероятно гледа заседанието, тъй като нямам уведомление по какви причини отсъства. Това също е задължение- негово, да присъства на комисиите и на заседанията на Общински съвет. И остро осъждам тълкуванието на правилници, на закони, по които работи Общински съвет и кмета на община Златоград.  ЗМСМА и Правилникът на Общински съвет са основните документи, с които се извършва основната работа в дейността си- като кмет и като Общински съвет. И ние сме дали клетва, че ще работим по тези закони. Тълкованията защо някой не иска да дава справки и не иска да спазва законите, да си ги остави вкъщи. Сръдните – също да си ги остави вкъщи, да се захване за работа, да присъства и да работи в името на общината. Най-различни оплаквания, оправдания и тълкувания не са за тази маса.  Ако някой изпълнява ролята на кмет или на Общински съвет, работата му е да работи и да спазва законите. Не може някой да си позволява да тълкува защо може и защо не може. Всеки един общински съветник е избран от народа и присъства на тази маса, за да си изпълнява задълженията. Не кмета е този, който казва кой ще бъде общински съветник и кой няма да бъде. Когато се промени закона и кмета си избира съветниците може да си дава и тълкуванията, но в момента закона е съвсем друг и ние сме длъжни- като поданици на Република България сме се клели в Конституцията да работим спрямо законите на Република България. Така че най-различни тълкувания, сръдни и тем подобни се оставят вкъщи. Идва се тук и се работи в името на гражданите. Затова г-жо Угорлиева, като представител на кмета също Ви обръщам внимание, настоявам и държа да се протоколира, че до заседанието на Общински съвет очаквам всички финансови справки, както съм посочила в писмото и съм цитирала законовите основания да бъдат предоставени на Общински съвет и то не един час преди заседанието, а поне два работни дни преди това, за да бъдат предоставени на съветниците, да се запознаят, защото това е свързано с оперативната работа на Общински съвет. Благодаря!

Г-жа Угорлиева: Аз пропуснах да отбележа, че всякаква финансова информация от месец май, да допълня по-скоро е в резултат на изпълнение на решение на Общински съвет. И отново да подчертая, че това, което е законово регламентирано, всеки един периметър касаещ отчета на бюджета е публичен, може да бъде проследен.

Г-жа Романова: Остава някак си едно впечатление, след толкова месеци, изброих ги нарочно – 7 месеца от както не сте ни давали справки, някак си се пробужда едно съмнение, че криете нещо, а претендирате, че сте прозрачна община. Доколкото си спомням, ако не се лъжа имахме и някакъв приз за прозрачна община. След като сме толкова прозрачни и няма какво да крием, какво ви пречи да представите тези финансови справки? Още повече, че преди това сте ги представяли. Изведнъж последните седем месеца се оказва, че няма нужда. Първо беше оправданието заради одит. След това не знам какво се случва. Някакъв такъв привкус сякаш нещо се прикрива и не иска да бъде представено. Поне в мен такова усещане остава. 

Г-жа Угорлиева: Понеже може би не се обърна внимание пак да кажа, разходите са в резултат на изпълнение на решение на Общински съвет, тоест те са публични, прозрачни, знаят се какви са решенията. И другата публична информация, такава каквато закона задължава общините да я предоставят тя също е публична.

Г-жа Романова: След като няма нужда и досега, ей сега смятате, че само отчета на бюджета е достатъчен. Защо тогава преди давахте финансовите справки, изведнъж решавате, че няма да ги давате, тъй като по закон не се изисква според вас. 

Г-жа Угорлиева: Аз още в самото начало отговорих. Г-н Янчев, ви е отговорил защо. 

Г-жа Хаджийска: Добре, аз ще отговоря на г-н Янчев обаче, г-жо Угорлиева, че аз в качеството си на общински съветник имам право да осъществявам контрол върху разходване на финансовите средства на общината. И това е записано не само като право, а като основно мое задължение в ЗМСМА. Ако някой ми пречи да изпълнявам моите задължения, в случая служебно ангажиращи ме, аз бих имала право да си потърся тази информация по други начини или да накарам кмета на общината да си върши работата и да идва на заседанията на Общински съвет, където би могъл да отговори. Така че в случая разбирам вашето отношение. Длъжна сте да защитите позицията, че не всичко казвам на всички, но идеята, че не казва всичко на всички говори, че се вършат толкова много неща под масата в тази община и затвърждаваме още повече усещането у хората, че никой не може да наложи контрол върху това. Ще го видим и по-нататък в самото заседание. Закривам дебата и очаквам два дни преди редовното заседание да получим справките. 

***************************************
По т.3 от дневния ред:   Докладна записка относно: Проект на Годишна програма за развитие на читалищната дейност в Община Златоград през 2026 година, с вх.№ ОС-990/04.12.2025г. и изх.№ 61-00-493/04.12.2025г., постъпила от кмета на община Златоград.

Г-жа Угорлиева представи докладната записка.

Не постъпиха въпроси и коментари.

Г-жа Хаджийска зачете проекта на решение, след което подложи на гласуване с вдигане на ръка. 

Комисиите гласуваха проектите на решение с 8 гласа „за“, 0 „против“ и  0 „въздържал се“ – приема се.

************************************************
По т.4 от дневния ред:  Докладна записка относно: Проект на Наредба за осъществяване на допълнителни образователни дейности в общинските детски градини на територията на Община Златоград, с вх.№ ОС-961/25.11.2025г., и изх.№ 61-00-471/25.11.2025 г., постъпила от кмета на община Златоград. 


Г-жа Угорлиева информира, че наредбата е била подложена на публично обсъждане в сайта на община Златоград, няма постъпили идеи, промени, искания за промени. Допълни, че това е за стимулиране на допълнителни активности в детските градини от външни физически и юридически лица за детските градини.  

Г-жа Хаджийска за чл. 5 от Наредбата „Видовете ДОД се определят с решение на Педагогическия съвет на всяка детска градина на територията на Община Златоград, в началото на учебната година“ и за чл. 7 от Наредбата „ Изпълнителите, които осъществяват ДОД, се избират чрез конкурс. Конкурсите за ДОД се провеждат поотделно за всяка една от дейностите за всяка отделна детска градина на територията на Общината. Конкурсът следва да се проведе до 15 октомври“ попита : Нормативно определена ли е тази дата 15 октомври и  в кой нормативен документ?

Г-н Илийков поиска 5 минути почивка.

Г-жа Хаджийска обяви 5 минути почивка, за да дойде експерта, който трябва да отговори на въпросите. 

Г-жа Хаджийска: С кворум от 5 комисии продължаваме. Добре дошла на г-жа Бозова. Въпросът, който зададох е във връзка с определения срок 15 октомври за провеждане конкурса и началото на учебната година чл. 5 и чл. 7 са това. 

Г-жа Бозова отговори, че е направила проучване с други общини как практикуват, обикновено е този срок, който слагат има случаи когато е и до края на ноември, но той не е задължителен никъде не е нормативно определен. Идеята е когато се избере изпълнител за една година да се подпише договор. Г-жа Бозова каза, че ако мислят, че срока е ограничаващ той може да бъде премахнат или удължен. 

Г-жа Хаджийска каза, че мотивите и за задаване на този въпрос са два:1. Динамиката в развитието на децата не се ограничава в рамките на една учебна година или в рамките на периода от 15 октомври до края на учебната година. 2. В община Златоград няма толкова школи, дружества, сдружения включае и физически лица, които да предлагат такава допълнителна образователна дейност добави, че с поставяне на такъв срок тя смята, че се огранича възможността. Попита ако в община Златоград се появи лице на 20 октомври, което да предоставя такава дейност какво правим, казваме му не чакай догодина 15 октомври, така ли? Г-жа Хаджийска каза, че смята, че е по разумно да бъде целогодишно още повече, че Закона за предучилищно и училищно образование позволява промени в списък образец №2 за детските градини да се правят целогодишно. Тя предложи този срок 15 октомври за провеждане на конкурса и чл. 5 началото на учебната година да отпаднат. В чл.6 „Директорът на детската градина организира проучване сред родителите за допълнителните образователни дейности, които желаят да посещават децата им.“ Каза, че има и обратен подход не се прави проучване, а се предлагат, ще остави за сесията, да се помисли дали пък не е допустимо да се предлагат дейности, а след това децата, съответно родителите им да се записват. В чл. 17, ал.2 „Заповедта подлежи на обжалване в 14-дневен срок. След изтичане срокът за обжалване, директорът сключва договор със спечелилия конкурса участник“ попита пред кого обжалват.

Г-жа Бозова отговори, че когато се е допитала до един от юристите е разбрала, че когато има някаква заповед би следвало да се обжалва, ако има такава нужда в 14 дневен срок затова така го е оставила. 

Г-жа Хаджийска попита юристите необходимо ли е да се посочва, че обжалват пред АПК и по Закона за предучилищно и училищно образование. 

Г-жа Димитрова отговори, че може да бъде добавено.

Г-жа Хаджийска каза, че мисли, че е логично да се определи пред кого се жали заповедта. 

Г-жа Хаджийска подложи на гласуване предложенията за промяна в Наредбата с вдигане на ръка. 

· Да отпадне срока от 15 октомври в чл. 5 и чл. 7 

Комисиите гласуваха предложението с 7 гласа „за“, 0 „против“ и  0 „въздържал се“ – приема се предложението за промяна. 

· В чл. 17 ал. 2 да се допълни пред кого се обжалва заповедта.

Комисиите гласуваха предложението с 7 гласа „за“, 0 „против“ и  0 „въздържал се“  - приема се. 

Г-жа Кръстева помоли тези предложения да бъдат коригирани в проекта за заседанието, да се изпратят до понеделник.

Г-жа Бозова допълни, че в наредбата, когато се заплаща такса, след това изпълнителя трябва да остави процент, ако искат може да се помисли за процентите, сложила ги е ориентировъчно.

Г-жа Хаджийска попита какво е становището на директорите на детските градини. 

Г-жа Бозово отговори, че са казали, че като тръгне наредбата ще видят как ще върви. 

Г-н Ангелов каза, че наредбата е нова за общината и нямат практика и опит да са работили с нея. Директорите искат да видят как ще тръгне, дали ще се приеме положително от родители, от деца и в последствие ако се види, че някъде не е както трябва или има нужди от промени ще предприемат действие да бъде променено.

Г-жа Хаджийска информира, че тези 15% от таксата, която ще заплащат родителите за тези допълнителни дейности остава за детската градина, това е предложено в наредбата. 

Г-жа Хаджийска зачете проекта на решение с предложените промени и подложи на гласуване с вдигане на ръка.

Комисиите гласуваха проекта на решение с 8 гласа „за“, 0 „против“ и  0 „въздържал се“ 

**************************************
По т.5 от дневния ред:   Докладна записка относно: Приемане на Наредба за изменение и допълнение на Наредба №8 за определянето и администрирането на местните такси и цени на права и услуги на територията на Община Златоград (приета с Решение № Ж 518/08.06.2017 г. на Общински съвет Златоград (в сила от 01.07.2017г.), изм. и доп. с Решение № Ж 649/29.11.2017 г.(в сила от 29.11.2017 г.), изменена  с Решение № 470 от 27.11.2018 г. по Адм. дело № 288/2018г. на Административен съд Смолян (в сила от 15.12.2018г)., изм. и доп. с Решение № Ж 875/27.12.2018 г.(в сила от 01.01.2019 г.), изм. и доп. с Решение № З 225/29.12.2020 г. (в сила от 11.01.2021 г.), изм. и доп. с Решение № З 289/19.05.2021 г., изм. с Решение № З 306/10.06.2021г. (в сила от 01.01.2021 г.), изм. и доп. с Решение № З 330/25.08.2021г. (в сила от 13.09.2021г.), изм. и доп. с Решение № З 664 /28.02.2023г. (в сила от 13.03.2023г.), изм. с Решение № И 476/09.09.2025 г. на Общински съвет Златоград, в сила считано от датата, определена в Решение на Съвета на Европейския съюз за приемането на еврото от Република България, прието в съответствие с чл. 140, параграф 2 от ДФЕС, и Регламент на Съвета на Европейския съюз, приет в съответствие с чл. 140, параграф 3 от ДФЕС), с вх.№ ОС-987/04.12.2025г. и изх.№ 61-00-490/04.12.2025г., постъпила от кмета на община Златоград.

Г-жа Хаджийска даде думата на г-жа Угорлиева.

Г-жа Угорлиева: Само да отбележа кои са причините, които налагат изменението и допълнението на тази наредба, с която се регламентира определянето на такса битови отпадъци. Тези причини те са обвързани със законодателните промени, съгласно които таксата за битови отпадъци, вече се определя според количеството генерирани битови отпадъци, а не е обвързана с данъчната оценка на недвижимите имоти или с тяхната балансова стойност. Законът дава възможност на общинските съвети да определят няколко вида основи, на базата на които да се определи тази такса за трите услуги, които се предоставят в дейността. Трите услуги това са услуга по събиране и транспортиране на отпадъците, услуга по третиране на отпадъците и услуга по поддържане на чистотата на обществените територии. За първите две услуги са едни и същи основите. Това са три види основи – индивидуално количество отпадъци за имота, количество отпадъци, което е определено според брой и вместимостта на съдовете и брой ползватели на услугата. А за третата услуга по поддържане на чистотата на обществените територии, двата вида основи са брой ползватели на услугата и разгънатата застроена площ или незастроена площ на имота. Действащата към настоящия момент Наредба 8 за определяне на таксите за битови отпадъци се основава на данъчната оценка на имота. Това което ние предлагаме е да се съсредоточим върху справедливият метод – замърсителят плаща. Тоест водещо да бъде количеството отпадъци, а не данъчната оценка, защото в жилища с еднакви потребности, но с различни данъчни оценки плащат различна такса битови отпадъци, което самите вие предполагам сте на мнение, че наистина не е справедливо. Така че спазвайки този пример замърсителят плаща като водещ за определяне на такса битови отпадъци, без да бъде обвързан таксата с данъчната оценка, ние предлагаме да се приеме нов начин за изчисляване на тази такса. Още повече,  че и този начин смятаме, че  ще бъде финансов стимул както за нашите граждани да намалят количеството генерирани отпадъци, а така също и самите ние като община да оптимизираме разходите по събиране, транспортиране и третиране на тези отпадъци. И така предлагаме различна основа за физически и юридически лица, като за физическите лица и за трите услуги предложението основата за изчисляване на такса битови отпадъци да е ползвател. А за юридическите лица смесен подход да бъде на база заявен съд и честота за обслужване за първите две услуги, които ги казах преди малко, а за третата на база разгъната застроена площ. 

Г-жа Хаджийска: Благодаря! Аз имам един въпрос. В докладната записка сте посочили, че общественото обсъждане на проекта на наредбата е проведено на 25.11.2025 г. от 16 часа в заседателната зала на втория етаж. Протокол от това обсъждане не видях в материалите си. Има ли такъв протокол и може ли да ни бъде предоставен?   

Г-жа Угорлиева: Да, общественото обсъждане се проведе, след като предложението беше качено на сайта на община Златоград. В рамките на един месец не пристигнаха предложения. На това обществено обсъждане граждани, наши съграждани не присъстваха. Служители от общинска администрация, има такъв протокол. 

Г-жа Хаджийска: Добре е, когато се провеждат такива публични обсъждания, Общински съвет да бъде запознат с протоколите и те да бъдат неразделна част от материалите, които ни предоставяте, ако разбира се това е допустимо и е в нормите не всичко на всички. Втория ми въпрос имате ли правени икономически, финансови анализи как това ще се отрази на жителите на общината.

Г-жа Угорлиева: Информацията е събрана, но продължава обработката на тази информация. Ние не можем да кажем каква ще бъде таксата, каква ще бъде цената на горивата, каква ще бъде таксата за депониране и обработване на отпадъка в регионалното депо, тоест това са обективни показатели. 

Г-жа Хаджийска: Таксата е известна.

Г-жа Угорлиева: Не, променя се. Тя се променя, тя не е константа. 

Г-жа Хаджийска: И е регламентирана за всяка година.

Г-жа Угорлиева: Към настоящият момент, как това ще се разработват са различни варианти, но в резултат на липсата на основа ние, която в момента да Ви представим, нямат. Обработват се в момента тези информации. До края на годината.

Г-жа Хаджийска: Защо бързате с това решение?

Г-жа Угорлиева: Защото трябва да се приеме основата на базата на която ще се изчислява. А такса вече битови отпадъци е въпрос на политическо решение пак от Вас размерът какъв ще бъде. В момента се приема основата на базата на която да се изчислява тази такса. А самият размер без решение на Общински съвет няма как да бъде приет. 

Г-жа Романова: Аз имам няколко въпроса. Първият ми е: Може ли да ни дадете някакви примери, примерно за имот в Златоград и имот в Ерма река как ще се промени таксата по новия модел? Дали са правени някакви разчети, дали по новия модел средствата, които ще постъпят са достатъчни за покриване на план сметката? До колкото разбирам Вие сте привърженици на новия модел да се въведе в нашата община, а не да остане стария, както е било до сега.

Г-жа Угорлиева: Такива примери при всички случай ще бъдат предоставени и обсъждани, когато се коментира план сметката за такса битови отпадъци. Аз пак още веднъж отговарям нямаме базата данни на основата на която ние да разиграем различни варианти. Закона регламентира, че общинските съвети трябва да изберат нови основи на базата на които услугите, които Ви ги изчетох преди малко трите вида услуги, на базата на които ще се изчислява такса битови отпадъци, тези три услуги. Закона не регламентира това да бъда на основата на данъчната оценка. Това е, а иначе принципът замърсителя плаща мисля, че е по-справедливо. Колкото повече отпадък генерира едно семейство, един човек редно е толкова повече да плаща за поддръжката на чистотата и на самото количество отпадък. 

Г-н Симеонов: Аз исках само да предложа, понеже се разбра, че трябва допълнителна информация. Нека тази информация да я подготвят за заседанието на Общински съвет и предлагам сега да прекратим разискванията и да допуснем точката до заседание на Общински съвет, за да не правим неща без да имаме базата върху, която да коментираме.

Г-жа Хаджийска даде думата на г-жа Хаджиева.

Г-жа Хаджиева: Здравейте! Аз само да обясня защо все още нямаме готовност. Да можем да проиграем някакви цифри нали примерни леко да кажем, но това ще е леко подвеждащо, тъй като имаме подадени доста декларации от хората. Нали имахме, дадохме правото на гражданите сами да декларират броя на ползвателите, тъй като услугата за физическите лица нали е ползвател. Тоест все още обработваме декларациите, но има и такива, които не са подали, тоест на нас ни предстои да проверим в ГРАО каква е информацията. Нали трябва да е абсолютно точна и да имаме цифрата брой ползватели за общината, за да можем да кажем. Защото ако в момента казваме, че са 10 000, те може реално да са 9 000 тези, които реално ползват услугата. Не това, което е по списък, даваме си сметка, че голяма част по адрес се водят 5 или 6 човека, но на практика живеят двама и трима човека. Така, че просто трябва да говорим по-конкретно, когато вече ние имаме цифрите. Има доста разминаване само да Ви кажа между базата данни, която ние имаме от ГРАО, тоест предстои напасване. Освен това и числителния център, тези които ще подготвят софтуерния продукт, нали вече окончателните изчисления, те също очакват информация, за да може да работят и те. Така че на този етап, за да не казваме в пространството просто някакви цифри и да е подвеждащо за Вас и за хората, по логично е да се говори, когато предложим план сметката, защото по закон тогава вече ние ще трябва да предложим и новите промени, ставките, ако те бъдат нали приети новите основи. 

Г-жа Хаджийска: Преди да гласуваме предложението, направено от Антон Симеонов, г-жа Угорлиева иска думата. Г-жо Угорлиева заповядайте.   

Г-жа Угорлиева: В последния си коментар г-жа Хаджиева го каза, но в момента, важно е, се разглежда основата, а таксата каква ще бъде пак да повторя е въпрос на коментар при разглеждане на план сметката и отново е с решение на Общински съвет. Размерът се определя с решение на Общински съвет. 

Г-жа Романова: Тази незаинтересованост от колегите отсреща не знам как ще се разреши това. 

Г-жа Кръстева: Сега с цялото уважение към труда, който е положен от експертите, г-жо Угорлиева, на мен това ме звучи изключително несериозно. Предлагате ни да сменим изцяло основата, по която ще се изчислява такса смет, обаче не сте запознати абсолютно с никакви икономически и финансови показатели. Ако Общински съвет приеме тази наредба тя ще бъде основата за план сметката, която може коренно да промени такса смет за жителите на цялата община. Нали така? Промяна ще има, обаче Вие не знаете каква ще бъде промяната, дали ще бъде в плюс за жителите или ще бъде в минус. И сега аз ще Ви запозная с писмо от Националното сдружение на общините и съм учудена, че кмета го няма това писмо. Изпращаме Ви писмо с резултатите от преговори на управителния съвет на Националното сдружение на общините на Република България, между другото кмета е член на Националното сдружение. С Министерство на финансите по чл. 77 от Закона за публичните финанси отразени в приети от Министерски съвет и внесени в Народното събрание законопроект за държавния бюджет на Република за 2026 година. В това писмо се казва, че много от кметовете желаят да бъде отложена датата, с която да се направят тези промени, тъй като двете страни цитирам Ви писмото „като отчитат настоящата финансова, политическа и икономическа ситуация в страната, Европа и света и приноса на местните власти за устойчиво развитие и укрепване за демокрацията и децентрализацията в България“. Няма да Ви чета, защото е много е дълго писмото, ще ви прочета конкретно -  В параграф 13 в Закона за изменение и допълнение за Закона за местните данъци и такси и тук са цитирани всички Държавни вестници, в които е публикуван, в последното изменение, в което е публикуван брой 81 от 2024 г. в заключителните разпоредби параграф 13, ал.1 думите 31.декември 2025 се заменят с 31 декември 2028 година. Което показва, колеги, обръщам внимание, че не всички общини са съгласни да променят начина на изчисления на такса битови отпадъци за жителите на общините си, защото ако се направят изчисления… Ние не получихме нито един пример как ще стои това ново предложение в Долен, в Старцево, в Ерма, в Кушла, в Аламовци и в Златоград. Де факто Вие предлагате на сляпо да приеме една нова наредба, която изцяло и по нов начин ще промени изчисляването на такса смет. И в писмото от Националното сдружение става ясно, че много от кметовете на Република България не желаят да приложат този модел, който всъщност се отлага от 2013 година. Така, че аз ще Ви помоля за заседанието да предложите и примери и икономическа и финансова обосновка, с което да покажете, че вашето предложение за приемане на наредбата доказва, че по новия начин ще бъде покрита такса смет. Ще работите със ставките, които са в момента и винаги е било така. То и в януари месец, когато предложите план сметката, вие също не знаете в юни месец какви ще са ставките, ние работим така. Никога не сте имали прогноза какво ще бъде горивото в март, юли, особено в тази политическа – икономическа обстановка, в която живеем. 

Г-жа Угорлиева: Подчертавам, настоящата докладна записка няма за цел да коментира размер такса битови отпадъци, ние не говорим за увеличаване на размера на такса битови отпадъци. И новият закон не предлагаме ние, ние се съобразяваме с регламента на новият закон. Само да кажа, ако се получи така, след като се съберат всички информации, ако се получи така, че таксата за битови отпадъци е непосилна за нашите съграждани, разбира се, че по предложение на кмета или с решение при всички случаи на Общински съвет, тя ще бъде определена такава, която да е социално поносима за нашата община. И само един пример мога да Ви кажа защо смятаме, че замърсителят плаща е по-справедливият метод, защото ако една къща с висока данъчна оценка, в тази къща живеят двама души и една къща с по-малка данъчна оценка живеят 5 души, къщата в която живеят повече ползватели, които генерират повече отпадъци ще плащат по-малък размер такса битови отпадъци. И затова смятаме, че замърсителят плаща е по-справедливият начин. 

Г-жа Хаджийска: Никой не отрича справедливостта, а социалната поносимост. Имаме го горчивият опит със социална поносимост с цената на водата и аз няма да гласувам „за“ такава наредба ако тя ще ощети моите съграждани. Ако вместо да плаща 100 лева ще трябва да плаща 250 е няма как да го гласувам. По този повод аз персонално няма да подкрепя проекта за наредба.

Г-жа Угорлиева: Тази наредба не ощетява г-жо Хаджийска. 

Г-жа Хаджийска: Добре докажете ми, че наредбата не ощетява. Г-жо Угорлиева, дадохме Ви право на заседанието на Общински съвет да ни докажете, че тази наредба не ощетява, че тя е по-благоприятна. Подлагам на гласуване направеното предложение от г-н Симеонов да се допусне до заседанието, като на заседанието след една седмица да ни бъде предоставена информация, примери как реално се променя такса смет. Това искам, мен ме интересува това, както и присъстващите колеги, неприсъстващите не ги интересува. Който е „за“ предложението на г-н Симеонов да гласува с вдигане на ръка

Комисиите гласуваха предложението за допускане до заседание с 7 гласа „за“, 0 „против“ и  0 „въздържал се“ – приема се. 

Г-жа Хаджийска помоли информацията да бъде надлежно предоставена. 

*************************************
По т.6 от дневния ред:  Докладна записка относно: Разходване на средства от дължимите отчисления по чл. 60 и чл. 64 от ЗУО, за периода 01.01.2025 г. - 31.12.2025 г. във връзка с прилагане разпоредбите на § 3 от Преходните и заключителни разпоредби Законът за изменение и допълнение на Закона за местните данъци и такси, с вх.№ ОС-989/04.12.2025г. и изх.№ 61-00-492/04.12.2025г., постъпила от кмета на община Златоград.

Г-жа Кръстева: Аз искам само да ги конкретизирате, какъв е размера на тези дължими отчисления и между другото да дадете информация какво се случва с изграждането на другата клетка и какво е състоянието на клетката, в която депонираме и беше пред закриване и ние тогава реагирахме и се оказа, че не е за закриване. Дайте ни повече информация.

Г-жа Угорлиева: 92 029,64 лв., са отчисленията по чл. 64, които отчисления ние предлагаме да бъдат използвани, това е до месец ноември, включително октомври. Това са, защото информацията от РИОСВ ни е тази. Предлагаме тези средства да бъдат изразходвани за новата клетка. Тя е както се казва по информация на регионалното сдружение на финалната права. Очаква се в началото на идната година до към април май месец, айде средата може да е това тя да бъде въведена в експлоатация.

Г-жа Хаджийска: Миналата година отчисленията в какъв размер бяха и за какво ги ползвахме? Имате ли спомен? 

Г-жа Угорлиева: За същият обект са използвани и той е между другото по решение на Регионалното сдружение подкрепено от трите общини. Предложенията за изразходване на отчисленията са по предложение на Регионалното сдружение, естествено без решение на Общински съвет няма как да се отпуснат за всички общини.   

Г-жа Хаджийска зачете проекта на решение след което подложи на гласуване с вдигане на ръка. 

 Комисиите гласуваха проекта на решение с 8 гласа „за“, 0 „против“ и  0 „въздържал се“ 

******************************************
По т.7 от дневния ред:  Докладна записка относно: Кандидатстване пред Предприятието за управление на дейностите за опазване на околната среда (ПУДООС), за отпускане на средства под формата на безлихвен заем за реализиране на проект ‚‚Закупуване на оборудване с екологично предназначение - Компактор, за нуждите на Регионално депо за ТБО – Мадан“,  от общините Мадан, Златоград и Неделино, с вх.№ ОС-988/04.12.2025г. и изх.№ 61-00-491/04.12.2025г., постъпила от кмета на община Златоград.

Г-жа Хаджийска даде думата на г-н Гюнелиев.

Г-н Гюнелиев: В предишната точка има отчисления 92 хиляди, в следващата искате заем. Не може ли тези пари за отидат за този компактор? 

Г-жа Угорлиева отговори, че е безлихвен този заем и за друг вид дейност. 

Г-н Иванов: Аз имам предложение, тази сума като гледам как са разпределени трите общини за Златоград е 398 649 лв., да намери отражение в капиталовата програма за 2026 година, като мотивите за това, ние първо сме против кредитите, това сигурно ви е ясно на вас и лично за мен изпълнението на капиталовите програми двете години последни в процентно отношение за общината е обидно. 

Г-жа Угорлиева: Предполагам, че говорите за погасителният план. Разбира се, че тези средства, които тука са Ви предложени в погасителния план ще намерят отражение в план сметката може би имате предвид. Не, не в капиталовата програма. За първи път обект, проект, който има отношение към такса битови отпадъци и към чистотата. Да бъде заложено това като средства от капиталовата.

Г-жа Хаджийска: От информацията, която е постъпила при нас става въпрос, че средствата в размер на 1 060 800 лв. се отнася и за трите общини. Срока на погасяване е 5 години. Добре е нашите съграждани да знаят, че има гратисен период, който обхваща 26 и 27 година. Плащането по кредита ще започне от 1 януари 2028 година. Не само защото съм най-възрастната сред вас, а защото определено считам, че не бива да натоварваме общината за след 2, 3 и 5 години с кредити. Аз лично няма да подкрепя вашето предложение. Предложението, което г-н Иванов направи съм по-склонна да подкрепя, предвид факта, че Вие не изпълнявате капиталовите програми, вече 2 и става ясно, че след като няма изпълнение по капиталовите безсмислено е да натоварваме бъдещите жители на община Златоград, дай боже да са повече, с плащания по този кредит. Ние категорично кредит няма да подкрепим. 

Г-жа Хаджийска обяви 5 минути почивка.

Г-жа Хаджийска: Продължаваме заседанието, с кворум от 5 комисии. 

Г-жа Хаджиева да предостави исканата информация и г-жа Мангарудова да каже дали може от капиталови. 

Комисиите гласуваха проекта на решения с 1 гласа „за“, 4 „против“ и  1 „въздържал се“ 

Г-жа Хаджийска обяви прегласуване, защото кворума е от 7 общински съветници, а са гласували 6

Комисиите гласуваха повторно проекта на решения с 0 гласа „за“, 7 „против“ и  1 „въздържал се“ 

Г-жа Хаджийсдка подложи на гласуване точката да се допусне до заседание, предвид че ще се получи информация на заседанието по предложението на г-н Иванов. 

От администрацията потвърдиха, че ще предоставят информацията.

Комисиите гласуваха точката да се допусне до заседание с 8 гласа „за“, 0 „против“ и  0 „въздържал се“ 

*********************
По т.8 от дневния ред: Докладна записка относно: Процедура по чл.15 от Закона за устройство на територията за УПИ ІІ, кв. 159 по ПУП на гр. Златоград и прекратяване на съсобственост в ПИ 31111.35.495 по Кадастрална карта на гр. Златоград, с вх.№ ОС-976/02.12.2025г. и изх.№ 61-00-482/02.12.2025г., постъпила от кмета на община Златоград.

Не постъпиха въпроси и коментари.

Комисиите гласуваха трите проекта на решение с 8 гласа „за“, 0 „против“ и  0 „въздържал се“ 

***************************
По т.9 от дневния ред: Докладна записка относно: Процедура по чл.15 от Закона за устройство на територията за УПИ ХХІ, кв. 5 по ПУП на гр. Златоград и прекратяване на съсобственост в ПИ 31111.32.349 по Кадастрална карта на гр. Златоград, с вх.№ ОС-977/02.12.2025г. и изх.№ 61-00-483/02.12.2025г., постъпила от кмета на община Златоград.

Не постъпиха въпроси и коментари. 

Комисиите гласуваха двата проекта на решение с 8 гласа „за“, 0 „против“ и  0 „въздържал се“

*************************
По т.10 от дневния ред: Докладна записка относно: Продажба на УПИ XXVI-за гаражи, кв. 6 по кадастралния и регулационен план на с. Старцево, одобрен със Заповед № 16/07.03.1978 г. на ОНС-Смолян и допълнителна Заповед № 129/23.04.2025 г. на Кмета на Община Златоград, цялото с площ: 370 кв.м. (триста и седемдесет квадратни метра), с вх.№ ОС-978/02.12.2025г. и изх.№ 61-00-475/27.11.2025г., постъпила от кмета на община Златоград.

Не постъпиха въпроси и коментари.

Комисиите гласуваха двата проекта на решение с 8 гласа „за“, 0 „против“ и  0 „въздържал се“

*************************
По т.11 от дневния ред: Докладна записка относно: Продажба на УПИ XXV-за гаражи, кв. 6 по кадастралния и регулационен план на с. Старцево, одобрен със Заповед № 16/07.03.1978 г. на ОНС-Смолян и допълнителна Заповед № 129/23.04.2025 г. на Кмета на Община Златоград, цялото с площ: 240 кв.м. (двеста и четиридесет квадратни метра), с вх.№ ОС-979/02.12.2025г. и изх.№ 61-00-476/27.11.2025г., постъпила от кмета на община Златоград.

Не постъпиха въпроси и коментари.

Комисиите гласуваха двата проекта на решение с 8 гласа „за“, 0 „против“ и  0 „въздържал се“

***********************
По т.12 от дневния ред:  Докладна записка относно: Отдаване под наем на помещение от 8 м2 (офис № 2), разположен на I-ви етаж – източното крило от четириетажна масивна сграда “Ученически пансион”, на ул. ”Славей” №1, гр. Златоград, с вх.№ ОС-994/04.12.2025г., и изх.№ 61-00-484/02.12.2025г., постъпила от кмета на община Златоград.

Не постъпиха въпроси и коментари по точката. 


Комисиите гласуваха проекта на решение с 8 гласа „за“, 0 „против“ и  0 „въздържал се“

*********************************
По т.13 от дневния ред:  Докладна записка относно: Предоставяне, за безвъзмездно управление, на Главна дирекция „Изпълнение на наказанията”- гр. София към Министерство на правосъдието на общински недвижими имоти, с вх.№ ОС-995/04.12.2025г. и изх.№ 61-00-489/03.12.2025г., постъпила от кмета на община Златоград.

Не постъпиха въпроси и коментари по точката. 

Комисиите гласуваха проекта на решение с 8 гласа „за“, 0 „против“ и  0 „въздържал се“
 *****************************

По т.14 от дневния ред: Докладна записка относно: Кандидатстване по Проект „Красива България“ за 2026 г., с вх.№ ОС-985/04.12.2025г. и изх.№ 61-00-494/04.12.2025г., постъпила от кмета на община Златоград.

Г-жа Хаджийска информира, че тук няма проект за решение. 

Г-жа Угорлиева отговори, че няма проект на решение, защото са представили няколко обекта, в зависимост от волята на Общински съвет ще го изготвят на следващо заседание или на самото заседание сега. Добави, че са представили обекти, които смятат, че са подходящи, отбеляза, че има съфинансиране. 

Г-жа Хаджийска информира, че съфинансирането е различно от 50% до 30%. Тя попита как са избрали точно тези обекти и са решили, че те са приоритетни за община Златоград. 

Г-жа Угорлиева отговори, че обектите, които са предложени в докладната записка са свързани с наличието на техническа документация и работно проектиране, защото проект „Красива България“ не финансира изготвяне на проект, само строително-монтажни или ремонтни дейности. Към настоящият момент в община Златоград тези са проектните документации, с които имат готовност да предприемат нужните стъпки за издаване на разрешение на строеж.  

Г-жа Хаджийска попита да разбират, че това са единствените обекти с техническа документация налична в общинска администрация. 

Г-жа Угорлиева отговори не.

Г-жа Хаджийска каза, че е попитала защо от всички налични са избрали точно тези. 

Г-жа Угорлиева отговори, защото те отговарят на условията и мерките. 

Г-жа Хаджийска: И няма други такива?

Д-р Чинар: Аз искам да направя още едно предложение, защото в годините назад много пъти сме се мъчили да участваме болницата в тази програма „Красива България“. Даже сме правили и проектиране, и обследване и така нататък, но все не се е отдавало по една или друга причина да участваме. Мисля, че тази година има възможност да се участва по тази програма „Красива България“ за обществени мероприятия, каквато е болницата на община Златоград. Затова моето предложение да участваме по тази програма за саниране на болницата. И още едно предложение пак по същата програма за достъпна среда към болницата, защото пък в годините, в които съм работил в болницата винаги ми е било мъчно, че болните нямат достатъчно брой организирана достъпна среда до болничното заведение, а има възможност да се направи такава достъпна среда от южният флаг на болницата. Това са моите предложения. 

Г-жа Угорлиева: Да, допустима дейност е извършването на СМР-та в здравни заведения, допустимо е и да се комбинират, аз това пропуснах да отбележа, да се комбинират дейности по две мерки, само в случай ако едната е свързана с достъп до обществена среда, осигуряване на достъпна среда. Трябва само експертно становище дали санирането е дейност, която изисква разрешение за строеж или може да мине като текущ ремонт, защото ако санирането е основен ремонт ще е необходимо да разполагаме с проектна документация, за да може да кандидатстваме, тъй като проект „Красива България“ не финансира проектиране. Ако санирането може да мине като текущ ремонт, арх. Запрянова трябва да каже, е възможно такъв обект да бъде включен в проект „Красива България“. 

Г-жа Кръстева: Аз тук чета, че проектните предложения са до 10.02.2026 година. Дори да е необходимо мисля, че един месец…. И да бъде използвано СМР-то в максимална стойност. Аз мисля, че в тази мярка, тя е 02-социална инфраструктура. 70 хиляди или 90 хиляди е финансирането от проект „Красива България“, останалите 70 хиляди или 90 ще бъдат съфинансиране. До 300 000 е общата стойност на проектното предложение, обаче максималната стойност, която отпуска проект „Красива България“  в единия случай е 70 хиляди евро без участие на обучение или 90 хиляди с участие на обучение и съфинансирането от общината може да бъде не по-малко от 50%. Ако максималното финансиране от „Красива България“ е 90 000 евро, община Златоград ще участва също с 90 и общата стойност на проекта да бъде 180 000 евро. Нали ме разбрахте какво ми е предложението и към колегите също. Тъй като може и съпътстваща мярка, която осигурява достъпна архитектурна среда предлагаме да бъде включен подхода към болницата, които години наред го включваме към капиталовата програма, но не се изпълнява. Мисля че за 2025 година сумата беше 20 000 лева, ако има проектиране е чудесно. Това са ни предложенията.  

Г-жа Хаджийска: Възлагаме на общинска администрация до заседанието на Общински съвет да ни предоставят информация за включване на дейност саниране на МБАЛ и съпътстваща програма за достъпна архитектурна среда. До заседанието администрацията ще ни подготвят проекта за решение, като си направите съответните консултации.  

Комисиите гласуваха предложението на д-р Чинар с 8 гласа „за“, 0 „против“ и  0 „въздържал се“


******************************

По т.15 от дневния ред: Докладна записка относно: Временни безлихвени заеми от бюджета на Община Златоград и от бюджетите на второстепенни разпоредители с бюджет за авансово финансиране разходите за проекти „Младежки практики“ и „Младежка заетост +“, финансирани от Програма „Развитие на човешките ресурси“ 2021-2027, съфинансирана от Европейския съюз чрез Европейския социален фонд +, с вх.№ ОС-980/02.12.2025г. и изх.№ 61-00-485/02.12.2025г., постъпила от кмета на община Златоград.

Г-жа Романова поиска информация на какви длъжности са назначени лицата и какви длъжности изпълняват менторите до заседание.

Комисиите гласуваха проекта на решение с 8 гласа „за“, 0 „против“ и  0 „въздържал се“

****************************

По т.16 от дневния ред: Докладна записка: Издаване на запис на заповед, в полза на Министерството на регионалното развитие и благоустройството, обезпечаваща авансово плащане по административен договор за предоставяне на безвъзмездна финансова помощ № от ИСУН: ************-*.***-****-*** с бенефициент Община Златоград, №МРРБ РД-02-29-1103/15.10.2025г. от 15.10.2025г., по процедура чрез директно предоставяне на безвъзмездна финансова помощ *************-*.*** „Подкрепа за интегрирано градско развитие в 40 градски общини“, въведена в ИСУН за целите на административните договори под номер и наименование **************-*.*** „Подкрепа за интегрирано градско развитие в 40 градски общини“ от Програма „Развитие на регионите“ 2021-2027 г.  за  проектно предложение №**************-*.***-****** „Развитие на област Смолян чрез инвестиции в устойчив туризъм, създаване на нови атракции и опазване на културно-историческото наследство на териториите на общините Смолян, Чепеларе, Баните и Златоград и подобряване на транспортната свързаност“, с вх.№ ОС-954/24.11.2025г., и изх.№ 61-00-467/24.11.2025г., постъпила от кмета на Община Златоград.

Г-жа Хаджийска даде думата на г-жа Угорлиева.

Г-жа Угорлиева: Проекта е за преустройство и реконструкция на съществуваща сграда в център за предоставяне на терапевтични услуги и рекреация с използването на термо-минералната вода от находище Ерма река. Условията на договора позволяват да се вземе аванс, а авансовото плащане трябва да бъде обезпечено с издаване на запис на заповед, като за тази сума, втората сума 606 000 е необходимо да имаме решение на Общински съвет за издаване на запис на заповед. За първата сума 64 000 не се изисква обезпечаване с запис на заповед, а директно може да бъде предоставена.

Г-жа Хаджийска: Очаквах да чуя г-жо Угорлиева, не това, което е записано и ние сме го прочели в докладната, а да чуя какви други дейности имаше в този проект, защото имате по-точен спомен. 

Г-жа Угорлиева: Реконструкция на тази сграда, която е старото кметство в с. Ерма река, закупуване на 20 електрически велосипеда, и закупуването на две зарядни станции в гр. Златоград и с. Ерма река. Ние сме в партньорство с още три общини. 

Г-жа Кръстева: На мен въпроса ми е, малко странен може да Ви прозвучи. Какво би се случило, ако Общински съвет вземе примера на кмета и преценява кога да гласува и кога не, според настроението, както вие се изразихте, че кмета избирателно ще дава информация, когато той прецени и когато не прецени? Въпроса ми е какво ще се случи, ако Общински съвет не гласува тази запис на заповед?

Г-жа Угорлиева: Аз не съм казала, че той избирателно и когато прецени. Казах какво е казал той на предишно заседание, а какво ще се случи – няма да имаме запис на заповед и няма да имаме усвояване на авансово плащане за реализиране на този обект. Проекта се поставя под риск. 

Г-жа Хаджийска: Кой има интерес проекта да не е поставен в риск? 

Г-жа Угорлиева: Всички ние. 

Г-жа Хаджийска: Присъстващите от групата „Заедно за община Златоград“, от която вие криете информация. Както виждам нито колегите от ГЕРБ, нито колегите от БСП присъстват, за да защитят един проект с огромно значение. Та исках да ви кажа, че отново, за пореден път само ние от „Заедно за община Златоград“ сме тук, за да спасяваме рисковете и доброто отношение на г-н Янчев към нас. 

Г-жа Кръстева: Въпроса ми беше провокиращ, за пореден път да докажем, че ние съветниците присъстващи на тази маса, които са в момента си изпълняваме съвестно задълженията и без да правим разлика кое да гласуваме и кое не, когато е в полза на жителите. Така че ние ще гласуваме тази запис на заповед и няма да поставяме в риск изпълнението на този проект. Искам да обърна внимание на кмета, че той не е кмет само, когато Общински съвет му трябва, а е кмет по всяко едно време, 24 часа в денонощието и е много важна комуникацията между кмет и Общински съвет. Трябва да се стреми към добри взаимоотношения и към диалог, а не да бяга от тях. Това ми беше основната мисъл и затова зададох този въпрос провокиращ.

Г-жа Угорлиева: Аз съм много съгласна, че отговорност към това, което се случва тук е за всички нас, а не само ситуацията е създадена такава, каквото е в момента настоящата политическа ситуация е създадена не само от един човек. И всички ние, хората казват, че ако в един отбор липсва екипност, значи този отбор за нищо не става. Особена когато народните дела трябва да бъдат над всичко. Пак казвам не съм го казала аз, Левски го е казал, но никога в един проблем, в един казус не е виновен само един и същи човек. Ако искаме промяна, промяната е абсолютна възможна стига тя да бъде пожелана. 

Г-жа Хаджийска: И от двете страни. Както виждам от едната страна сте само вие, от другата страна сме девет души, които сме готови за нещата, и които сега ще подкрепим този проект, ще го подкрепим и на заседанието на Общински съвет, съзнавайки, че това е важен проект за община Златоград. Питам този, които се хвали аз ви направих това и аз ви направих онова къде е? 

Г-жа Угорлиева: Предполагам, че на заседанието ще бъдат всички съветници. 

Г-жа Хаджийска: Предполагам, че на заседанието, след като за днешното има уведомление. Дали те ще дойдат или не г-жо Угорлиева, повече от мен сте наясно, че сме в състояние да вземем всяко решение. Нека не ви звучи самонадеяно. Ние сме мнозинство. Съзнаваме, че сме мнозинство и носим отговорност за това. За разлика от кмета и малцинството. 

Г-жа Романова: Провокирана съм от думите на г-жа Угорлиева, че политическата обстановка не знам си какво си, комисиите политика няма. Всички сме на работа щом сме избрани, щом ние сме тук те също трябва да бъдат тук. 

Г-жа Хаджийска зачете проекта на решение, след което подложи на гласуване с вдигане на ръка. 
  
Комисиите гласуваха проекта за решение с 7 гласа „за“, 0 „против“ и  0„въздържал се“ 

****************************

Г-жа Кръстева поиска почивка

Г-жа Хаджийска обяви 5 минути почивка. 

Г-жа Хаджийска: С кворум от 7 общински съветници, продължаваме заседанието по т. 17 от дневния ред. 

По т.17 от дневния ред:  Докладна записка относно: Извънредно неприсъствено заседание на Общо събрание на Асоциацията по ВиК на обособената територия, обслужвана от „В************* и к********” Е*** гр. Смолян, с вх.№ ОС-986/04.12.2025г. и изх.№ 61-00-488/03.12.2025г., постъпила от кмета на община Златоград.

17.1. Покана за извънредно заседание на Общото събрание на Асоциация по ВиК на обособената територия, обслужвана от „В************** и к********** Е*** – гр. Смолян, с вх.№ ОС-962/25.11.2025г., постъпила от Председателя на Асоциация по ВиК на обособена територия обслужвана от „В**“ Е*** гр. Смолян.

17.2. Покана за доброволно изпълнение на дължими вноски към Асоциация по ВиК на обособената територия, обслужвана от „В************** и к************“ Е*** гр. Смолян, с вх.№ ОС-948/21.11.2025г. и вх.№ ОС-956/24.11.2025г., постъпили от Областен управител на област Смолян и Председател на Асоциация по ВиК на обособена територия обслужвана от „В**“ Е***** гр. Смолян.


Г-жа Хаджийска даде думата на г-жа Угорлиева. 

Г-жа Угорлиева: С тази докладна записка ние Ви предлагаме, то тя е по предложение всъщност на Асоциацията по ВиК, която дава предложение „В**“ Е*** Смолян да има правото да кандидатства с проекти към оперативна програма Околна среда. Оперативна програма Околна среда предоставя покани към директни бенефициенти и за да може да се възползва ВиК за участие с проектни предложения искат от нас неприсъствено одобрение на това тяхно предложение. А относно поканата за доброволно изпълнение на дължимите вноски, тя е изплатена в края на миналия месец. 

Г-жа Кръстева: Тъй като в информацията прочетох, че кандидатстването е до 33 милиона за ВиК канализации. Дали можем да поискаме, ако се одобрят тези до 33 милиона по съответната програма да бъдат включени „Станкова махала“, защото пише, че всички проекти ще бъдат за сметка на ВиК дружеството. И също и улицата в Долен „Васил Левски“, като предложение. 

Г-жа Угорлиева: Проведен беше един телефонен разговор с инж. Тотев. От разговора искахме да разберем конкретика какви проектни предложения те имат готовност да предложат. Не можаха да отговорят с конкретен отговор какви точно обекти те ще включат. Предполагам, поне програмата е такава, че за всеки един проект се иска съответно решение на Общинските съвети, които са част от тази асоциация. 

Г-жа Романова: Вие не можете ли да предложите тези два обекта?

Г-жа Хаджийска: Приемете го като препоръка да се настоява за това. 

Г-жа Хаджийска зачете проекта на решение, информира че в него са дадени две възможности да приема или да не приеме. Тя подложи на гласуване  да приеме кандидатстване по програмата. 

Г-жа Хаджийска подложи на гласуване целия проект на решение 

***************************

По т.18 от дневния ред:  Докладна записка относно: Разплащане на задължения на Община Златоград към „Е************“ Е***, съгласно постъпило писмо с вх. № ОС-333/24.04.2025 г., и извършване на промяна в  Програмата за капиталови разходи за 2025 г., с вх.№ ОС-955/24.11.2025г., и изх.№ 61-00-468/24.11.2025г., постъпила от кмета на община Златоград.


Не постъпиха въпроси и коментари

 Комисиите гласуваха проекта на решение с 7 гласа „за“, 0 „против“ и  0 „въздържал се“

*********************************
По т.19 от дневния ред:  Информация относно: Изпълнени кърпежи на единични дупки и деформации на настилката с гореща асфалтова смес с дебелина 4-6 см., запълване на фуги – обливане с битумна емулсия, вкл. почистване и посипка с кварцов пясък на улична мрежа в гр. Златоград и по населените места в Община Златоград, с вх.№ ОС-991/04.12.2025г. и изх.№ 61-00-495/04.12.2025г., постъпила от кмета на община Златоград.  

Г-жа Хаджийска даде думата на г-н Иванов.

Г-н Иванов: Какво се случва със заложените по регистър да ги наречем второстепенни улици по селата Основно ми е въпроса? Има ли надежда някога там нещо да се случи? Или само кучето си лае кервана си върви, регистъра не се уважава, не се спазва. 

Инж. Хаджийски: При осигуряване на средства може и да се случат нещата.

Г-жа Хаджийска: Имате ли вие някакво виждане по отношение на размера на тези средства?

Инж. Хаджийски: Предоставен ви е от миналата сесия една информация за колко допълнително средства става на въпрос.

Г-жа Хаджийска: 70 000 лв., тоест 120 000 имахме в бюджета предоставени и сега искате 70 000 още, стават 190 000 и решаваме проблема с дупките в община Златоград. 

Инж. Хаджийски отговори за сега, ако не се появят нови. 

Г-жа Романова: Второстепенните улици не са ли били заложени в първоначалната сума? 
 
Инж. Хаджийски отговори, че някои са били заложени, други не са били заложени.  

Г-жа Романова: Тези които са били заложени изпълнени ли са? 
 
Инж. Хаджийски отговори – да. 

Г-жа Романова: До заседание маже ли да ми дадете кои са второстепенни и къде точно са направени.

Г-н Иванов: С риск да обидя някой. Значи по второстепенните улици по селата кучета хората ги яли. Няма направена една дупка. По селата говоря. 

Г-н Гюнелиев: Аз искам да кажа защо няма пари за тези дупки. Защото в регистъра, който ние сме описали, включае и аз вътре, има направени дупки, които не са в регистъра и затова за тези дупки няма пари. Има страшно много отклонени пари от дупките от регистъра. Има, можем да го докажем. Ако искате г-н Хаджийски казвате един ден на кмета да направи заповед като миналия път, аз съм съгласен тръгваме пет дена дупка по дупка ще ги проверим всичките. Само, че дупки, които не са включени в регистъра ще ги отбележим. И искам да кажа, че дупки, които са отбелязани, като квадратура, не отговарят на това, което са в регистъра. Има тройно и четворно по-големи направени. Говоря от гледна точка на моята улица само и на няколко други, където всеки ден минавам и съм обеден в това. Ако искате издайте заповед от общинска администрация, готов съм, една седмица ще си отделя от времето, ще ги обиколим пак.  
 
Инж. Хаджийски: Да, има на някои места, но не всички дупки. Искам да кажа, че когато сме описали дупката е била един на един, когато започнахме да я обработваме дупката стана 1,10 на 1,10 да кажем.  Примерно казвам ние да направим 1 на 1 и това 10 см. да ги оставим за следващия път ли? Така ли предлагате? И друго искам да спомена, че тези дупки, които са били една до друга и е станала 4 на 1 те са обединени една или две. Може да ги проверим. 

Г-н Гюнелиев: Г-жа Угорлиева е тук, аз съм готов да каже до края на годината , когато решите издайте заповед, съм съгласен да ги обиколим. Защото аз миналия път съм ги обикалял дупка по дупка и знам къде какво сме описали. И това не отговаря на истината, което казвате. 

Г-жа Александрова: Гледам предоставената ни информация за регистъра на дупките и никъде не виждам. Сега вие отгоре сте написали кой е изпълнявал запълването на дупките, нали така? Но за да спазваме някакъв срок, който г-жа Димитрова каза, че е две години, по гаранция от две години. Мисля, че срещу тази дупка трябва да има дата когато е запълнена. Как ще следим тази дупка дали е в гаранция или не, след като няма. Единственото, което виждам е ново обработване 14.07.2024г. Никъде не виждам, поправете ме ако бъркам. Единственото, което пише в забележка е ново обработване към 14.04.2024г. И ако ние тази дупка сме я запълнили това лято догодина ние като нямаме тука кога е изпълнена тази дупка, ние не може да изискваме каква гаранция, вие ще кажете, че е изпълнена преди две години. Не знам как бихме могли да вложим и стойността, на която тази фирма изпълнява тези кърпежи. 

Инж. Хаджийски: Първо в подадената информация е записано изкърпването на единични дупки от коя фирма е направена, на каква стойност е направена, на коя дата е направена, с каква квадратура е по договор и каква квадратура е направена на място. Във фактурата и в акта, с който сме го приели е записана квадратурата, която е по договор, а не която е изпълнена в повече, защото те са изпълнени в повече всичките. Това е записано в информацията. Като трета точка са изписани кои са изпълнителите и съгласно наредбата колко е гаранционния срок по договор. Пише го. Съгласно Наредба № 2. И са изпълнени в табличката, в справката, в табличката е записано действително изпълнени съгласно договор от 29 на фирма „Е***********“, еди коя си дата. Сега една има техническа грешка, че не е 24-та година , а е 25-та. Това е новообразуваната дупка към 14.04., с които комисията ги констатираше. Ходихме заедно и констатирахме. Това е техническа грешка, трябва да се чете 25-та. 

Г-жа Романова: Наскоро едни ново запълнени дупки бяха изровени и запълнени на ново. Това за сметка на фирмата ли е или ще искате допълнително средства?

Инж. Хаджийски: Да, фирмата изпълнител си пое гаранцията и се възстановиха за нейна сметка всичко. Поканиха си лаборатория, за тяхна сметка, направиха си замери и се установи, че наистина материала е некачествен и фирмата си пое ангажимента за около 40 квадрата. 

Г-н Илийков: Към г-н Хаджийски, дали имате обобщени цифрите от всичките тези таблици, които сте ни пратили, а ние сме гласували 122 хиляди. Колко са изразходвани по регистъра, обща сума. 

Г-жа Хаджийска: Всички пари, пари не остават. 

Г-н Илийков: Ясно е че не остават. Въпроса е точната сума дали я знаете. Ако може за сесия да имаме тази обобщаващата цифра. 

Г-жа Хаджийска: Ами, ако направя извода, че има нужда и от този регистър, колкото и да му се противопоставяха от администрацията, колкото и не искаха да се извършва, най-малко и заради действията на фирмата, която е извършила качествено работата си. Колеги, тук проект за решение няма, информация е.        

*********************************
По т.20 от дневния ред:  Информация относно: Изпълнение на Решение № И 546 от проведено редовно заседание на 11.11.2025г., по Протокол № 37 на Общински съвет Златоград.
Г-жа Хаджийска попита как върви изпълнението на решението. 

Г-жа Угорлиева: Това решение на Общински съвет е на база информация, която кмета на община Златоград е представил, а пък тази информация вече е на база искането от Общински съвет за регистрирането на всички местни потребности. Вие виждате колко са обемни тези местни потребности. Така, че в рамките до един месец, тоест до 12 декември трябва да има движение по това решение, но аз ви казвам, че тук има страшно много обекти, за които е необходимо финансиране може би за четиригодишни бюджети на нашата община. Да, много са обектите. За някои от тези, които са вътре в решението, ние имаме предоставени такива проекти за решение юни месец и септември месец. По някои от тях пък има решения на Общински съвет.  

Г-жа Хаджийска: Тоест има по-малко, по които е трябвало да работите. 

Г-жа Угорлиева: Да, точно така. Има по-малко, но то е с проект за решение, които конкретизира и сума. А ние регистрираме местни потребности на населението. Пак да кажа по някои от предложенията има взети решения от Общински съвет, а по други няма. Те са предоставени на два пъти.  

Г-жа Хаджийска: Ако има готови проекти за решения намаля работата и ангажимента на администрацията по отношение на останалите. 

Г-жа Кръстева: Г-жо Угорлиева, аз ще Ви прочета проекта на решение, защото пак слушаме разсъждения и свободни съчинения. Проекта на решение е: Общински съвет Златоград
РЕШИ:
1. Възлага на кмета на Община Златоград да изготви проекти на решение на всички посочени  обекти в Приложение 1, неотложна част от настоящето решение, като бъдат обследвани и при необходимост бъдат изготвени инвестиционни проекти. За всеки обект да се посочи количествено стойностна сметка.
1. [bookmark: _Hlk211356517]В едномесечен срок от приемане на настоящото решение, кметът на Община Златоград  да представи пред Общински съвет предприетите фактически действия по смисъла на т.1.

Г-жа Кръстева: За много голяма част от исканията, които сме ги отразили, това са молби и жалби на жители на общината. Няма предложени проекти за решения. Някои от тях изискват задължително да имат проекти, за да бъдат изпълнени. Дори в предложенията, ние сме отразили и предложенията на кмета и предложенията на всички жители, които са постъпили в Общински съвет Златоград. В много от предложенията, които кмета е предложил до Общински съвет са за някакви суми, за които липсват, както проекти, така и инвестиционни обследвания дали е необходимо проекти да бъдат направени. Аз ще ви зачета само част - Възстановяване на подпорна стена на ул. „Ангел Кънчев“ в гр. Златоград; Благоустрояване на ул. „Велико Търново“; Обособяване на кът за отдих на ул. „Велико Търново“; Възстановяване на тротоарна настилка; Възстановяване на подход, свързващ ул. „България“ с ул. „Рила“; Удължаване на водосток на общински път Златоград – Аламовци. Така, че това, че са хвърлени просто ей така за някакви суми, които не са свързани с проект, това според нас не е законно да бъдат предлагани суми без да се изработят проекти, които проекти са задължителни в частта за изпълнение на СМР, тъй като предпазват и жителите и дават една гаранция за качество на изпълнение. Нека да отговорят специалистите за този обособяване на кът за отдих на ул. „Велико Търново“, което стана доста коментиран обект. Дали може да има там кът за отдих или детска площадка точно на това място? Дали е необходимо изготвяне на проект или просто ей така всеки може да реши да си прави каквото си иска и да се иска изпълнение? Нека да отговорят експертите. 
Г-жа Угорлиева: Г-жо Кръстева, точно това, което вие коментирахте го казах и аз преди малко, тоест то не е свободно съчинение. Информацията на базата на която е взето това решение е предоставено по искане от вас да се опишат всички обекти, за които има регистрирани такива местни потребности, тоест те са допълнени. За определени обекти имаме предложени проекти за решения, които сме сметнали, че е възможно да бъдат изпълнени и са предоставени с докладни записки до Общински съвет. А относно конкретният обект, дали е възможно кът за отдих, защото при нас е информацията кът за отдих, може ли да бъде направено без проектна документация инж. Хаджийски. 
Инж. Хаджийски: За този обект имаме изготвен идейно проектче и съвместно с г-н Ангелов сме ходили на място. Огледали сме какво е възможно да се направи с хора от квартала също. Идейно проектче, като визуално идея беше направена като кът за отдих. Има възможност при оформяне на терена с укрепителни стенички може да стане кът за отдих. 
Г-жа Кръстева: Аз за първи път чувам проектче с подпорни стенички да бъде само с идейно проектче. Ако става така аз предлагам всичките подпорни стени да бъдат с идейни проектчета и ей така изпълнени, защото ще спестим доста средства на общината. 
Г-жа Угорлиева: Идеята на една част от живеещите на тази улица „Велико Търново“ беше едно неугледно място да бъде обособена като кът за отдих, с полагане на настилка и укрепване на съществуващата, самият терен, тоест няма да се издига подпорна стена, както преди малко инж. Хаджийски каза и проектче. Това не е проект, а е визуализация къде те ще поставят мака, пейки и тревна площ.
Инж. Хаджийски: Съгласно Закона за устройство на територията позволява и идеен проект. Започва се идеен проект, технически проект, работен проект. 
Г-жа Кръстева: Аз настоявам за заседанието да дадете изпълнение на решението и да представите кои обекти могат да бъдат с идейни проектчета, кои искат проекти и да дадете изпълнение на решението, тъй като това все пак касае всички жители на община Златоград и въпроса е много сериозен не е за подценяване. Надявам се за заседанието да дадете изпълнение на посоченото решение. 
Г-жа Романова: Аз искам до заседанието, ако е възможно г-н Хаджийски да ни представи снимки къде точно ще бъде това кътче за отдих. 
Г-жа Хаджийска: Идеята беше освен тези обекти, за които има предоставени в общински съвет проекти за решения и за останалите по същия начин без да делим хората. На нашите хора са готови проектите пък другите кучета ги яли, цитирам г-н Иванов, а за всички да видим какви са тези проектчета и какво означават. Не ми се ще да се разпростирам в ул. „Велико Търново“, но двуличието ми дойде в повече и ще го кажа отрито. Детска площадка инж. Хаджийски, ще се прави ли там? Инж. Хаджийски, конкретен е моя въпрос. На ул. „Велико Търново“ за дечицата и веселият глъч на децата в тази улица и за доброто на тези деца ще се правили детска площадка, на кое място и с какво съгласие? Ако искате вие, като по близка г-жо Угорлиева, може да ми отговорите. 
Г-жа Угорлиева: Да, ще има отговор относно това решение. Кът за отдих предполага и възможност да се допускат децата също да го ползват. Детска площадка със съоръжения, катерушки, люлки, такива съоръжения които изискват конструкции и проектиране без проект не може да бъде монтирано, но кът за отдих съвместно може да бъде изпълнен като се ангажират хората и ако искат по-голяма част от живущите на тази улица или на даден квартал да се реализира такъв вид дейности
Г-н Иванов каза, че са гласувани средства за обръщало на ул. „Велико Търново“ попита възложено ли е и прави ли се нещо в тази посока.
Инж. Хаджийски отговори, че е възложено още миналата седмица, фирмата изпълнител е „Д*********“.

*************************

По т.21 от дневния ред:  Информация относно: Поискано становище на ПК по Младежки дейности спорт и туризъм, проведено на 10.11.2025г., за организиране на среща и решаване на проблема, поставен от родители на трениращи деца в плувен клуб „Т******“.

Г-жа Угорлиева информира, че седмицата след заседанието на постоянната комисия са се свързали с г-жа В********* да може да организират среща, на която да се конкретизира графика, така че да не си пречат двата клуба. Такава среща не се е състояла. Тя каза, че са предприети други действия от страна на кмета, които са на база действащата нормативна уредба в България. Добави, че за определени такива специалности се изисква подновяване на сертификата ежегодно при упражняването на тази професия. Становището на БЧК, институцията, която регламентира дали дадения сертификат може да бъде ползван като спасител на територията на обекти в Република България е че не отговаря на изискването. Г-жа Угорлиева допълни, че това не възпрепятства провеждането на тренировъчна дейност от страна на г-жа Войводова като треньор на плувен клуб. Очакват да откликне на поканата да регламентират графика, така че да няма засичане на деца в едни и същи коридори по едно и също време, когато те изпълняват тренировъчен процес. 

Г-жа Кръстева каза, че на проведеното заседание на постоянната комисия по Младежки дейности, спорт и туризъм тя е помолила да направят среща, да се успокоят родителите и да не се политизира ситуацията, но се е случило точно обратното. На лицето му се прекрати трудовия договор. Тя попита как така с една и съща диплома лицето е назначено за спасител и в края на годината кмета решава, че тази диплома не съответства на законовите изисквания. Трябва ли да  има съмнение към всички назначени на важни постове, че дипломите им не са проверени и поверяваме децата си на хора, които кмета преценява, че тази диплома 12 месеца след назначението не е легитимна? Със същата диплома ли е назначено лицето и със същата диплома ли е прекратен договора? 

Г-жа Угорлиева каза, че мисли, че е малко пресилено твърдението за политизиране на ситуацията, защото ако е било забранено на този плувен клуб с този треньор да предоставя тренировъчни процеси в общинския плувен басейн, тогава биха могли да коментират намеса на някакво политическо влияние. Тя каза, че още в самото начало е казала, че веднага в изпълнение на прието решение на срещата на постоянната комисия са отправили покана за среща за регламентиране на графика, така че взаимно да се комбинират двата клуба. Такава среща не са пожелали да бъде осъществена. Г-жа Угорлиева отговори, че със същата диплома е назначено лицето. В момента, в които на общинска администрация става ясно, че тази диплома съгласно становището на БЧК не може да бъде използвана за упражняването на професията спасител са предприети нужните законови мерки. 

Г-жа Кръстева каза, че слуша и не вярва на ушите си- кмета прави назначения без да проверява дипломите. Тя попита след колко време е назначена и колко време работи. След 12 месеца решава да провери, тъй като има възникнал конфликт и е помолен да не се политизира ситуацията, точно тогава да освободи лицето от работа. Г-жа Кръстева каза, че не може да повярва, че при назначаването на спасител, на медицински работник и каквато и да е отговорна позиция дипломите не се проверяват и се освобождават хората, когато е удобно на някой да бъдат освободени. Що се отнася до това дали лицето, като треньор е допуснато -тя припомни, че това е общинска база и Общински съвет се е разпоредил, че всички деца в спортните бази тренират безплатно, така че кмета няма правомощия да спира някого от тренировъчна дейност. 

Г-жа Романова каза, че на срещата е останала с впечатление, че ще се намери диалог, г-жа В********* ще си остане на работа. Тя попита проверена ли е дипломата на другия спасител дали легитимна. 

Г-н Ангелов каза, че в присъствието на г-жа Угорлиева са се обадили да я поканят на разговор. искали са да поговорят за възможността за това да тренира, да не и пречи на работата и като спасител, тя не е откликнали на тяхната покана и не се е явила. Допълни, че от около 2 седмици с госпожата нямат трудово-правни правоотношения, но лично г-н Ангелов е отишъл и е разпоредил на останалите колеги да и освободят стая, да и предоставят възможност за тренировки, коридори съобразно броя на децата, които тренират, да ѝ се съдейства под всякаква форма, за да може дечицата, които тя тренира да плуват в басейна. Г-н Ангелов отговори, че спасителя който е в момента е назначен по Европейски проект „Младежка заетост +” за 9 месеца на 4 часов работен ден. Лицето е 18 годишен и притежава сертифициран документ от БЧК? за спасителска правоспособност издадена от април месец тази година и отговаря на всички критерии по Наредба за водно-спасителната дейност на Република България. 

Г-жа Кръстева попита, тъй като басейна остава със спасител само 4 часа успява ли да се обслужват изцяло потребностите на децата и лицата, които ползват тази база.

Г-н Ангелов отговори, че на този етап всички деца имат възможност да тренират в часовия диапазон, в който работи спасителя и се провеждат редовно тренировъчни занимания. на този етап се обслужва на 90% от нуждите на ползвателите са покрити. 

Г-жа Кръстева каза, че това значи, че басейна работи само 4 часа дневно. 

Г-н Ангелов отговори, че на този етап - да. Допълни, че си в процес на преговори след нова година отново да имат титуляр, който да заеме длъжността. 

Г-н Илийков каза, че трениращите трябва да имат спасител, когато провеждат тази дейност, попита колко часа те тренират и колко часа самият басейн не е използван. Поиска до сесия приходите на басейна за тази година. 

Г-н Ангелов отговори, че в момента работното време на басейна е от 3 до 7. 

Г-жа Кръстева каза, че басейна се отоплява цял ден, а работи само 4 часа. Тя се обърна към кмета басейна да се използва по най-ефективния начин, защото всичко това си средства на общината.

Г-жа Хаджийска каза, че басейнът е абсолютен лукс и на всички трябва да им е ясно, че това е най-скъпото съоръжение в община Златоград. Тя се обърна към г-жа Угорлиева, каза, че не обича изрази, като „децата си пречат”, пречим ние възрастните, когато ги настройваме едно срещу друго, когато ги манипулираме и когато ги изправяме едно срещу друго, защото „Жалбите срещу едно и също лице”. Г-жа Хаджийска каза, че е имала контакт с г-жа В********** и не може да прави персонална оценка нито на г-жа В*********, нито на другия треньор, но твърди, че децата я харесват и желаят да тренират с нея, по-важното родителите желаят по същия начин, по който други родители уж по независими причини желаят друг треньор. Г-жа Хаджийска помоли за заседанието на Общински съвет публично на сайта на община Златоград по възможност или на нея персонално да бъде предоставена информация колко струва издръжката на общински плувен басейн от януари до юни, колко пари е вложила общината там.  Треньорите в единия и в другия клуб по колко деца имат и за колко души средно се харчат тези средства? Г-жа Хаджийска каза, че ако се продължава да се конфронтират децата и да се казва пречете си или нещо друго ще се загуби уважението на децата към техните връстници, а това струва много повече отколкото издръжката. Добави, че е много огорчена от това, че възрастните хора, начело с кмета на общината възпитават у децата неприязън, чувство, че си пречат. Г-жа Хаджийска се обърна към г-жа Угорлиева да направят така, че со кратко со благо да обяснят на жителите на община Златоград, че плувния басейн не е нито на единия клуб, нито на другия клуб, защото когато те са посещавали плувния басейн един от фаворитите на г-н Ангелов си е позволил да прави забележки на родителите кой трябва да излезе, кой къде трябва да седи с не толкова добър тон. Общински съвет има ангажимента да осигури нормални среда. 

Г-жа Угорлиева каза, че полезността на една дейност не винаги има финансов измерения, особено когато тя е в сферата на спорта и на изкуството. Създадената ситуация е изключително неприятна, създадените притеснения в резултат на тази ситуация не са само за спасителя, а и за местната власт. Към настоящият момент плувния басейн работи на 4 часа, търси се опция за неговото максимално използване и в началото на медната година се надява, че това ще бъде обезпечено. Г-жа Угорлиева  каза, че са разбрали погрешно „да не си пречат децата” идеята е била, когато изпълняват тренировъчни дейности да не се сблъскват в едни и същи коридори на плувния басейн. Затова са искали да направят среща и това е било едно от основните послания, когато се е провела комисията на която са присъствали родителите, да се осъществи график, които да бъде сигурен за децата, да ползват отделните коридори. Тя добави, че децата и родителите харесват г-жа В********* като треньор и тя не е възпрепятствана да осъществява тренировка на децата в този плувен клуб “Т*****”, след учебно време има осигурен спасител и се осъществяват тренировките и на двата клуба. 

Г-жа Хаджийска каза, че полезността на плувния басейн не е само за един плувен клуб, който осигурява плувци на спортен клуб Смолян, защото всички са наясно, че активно плуващите деца се състезават не от името на плувен клуб Златоград.  Попита г-н Ангелов вярно ли е. Той отговори, че е вярно. 

Г-жа Романова припомни, че родителите имаха предложение в събота също да работи басейна. 

Г-жа Угорлиева отговори, че при начертаването на графика това е възможно да се случи. 

Д-р Чинар предложи прекратяване на разискванията. 

Комисиите гласуваха предложението за прекратяване на разискванията с 7 гласа „за”,  0 “против”,   0 “въздържал се” - приема се предложението.


**********************************

По т.22 от дневния ред:  Молби и жалби от жители на Община Златоград;


1. Искане относно: Рушаща се земна маса до къщата им, намираща се на ул. „Кольо Фичето“, с вх.№ ОС-970/28.11.2025 г., постъпило от Д. Т. и Ю. К.

Г-жа Кръстева информира, че се е обадила на кмета на с. Старцево и го е помолила да предприеме действия, да отиде на място да види с какво може да бъде помогнато на хората. В същото време веднага е изпратено писмо до кмета на община Златоград, с което го запознава, че е постъпило искане и с оглед на спешността и потенциалната опасност го е помолила да се разпореди незабавна проверка от компетентни специалисти с цел установяване състоянието на терена, оценка на рисковете и причините за активизиране на свлачището, предлагането на необходими мерки за предотвратяването на последващи щети и КСС и моли след извършената проверка да се уведоми Общински съвет за резултата от предвидените на общинска администрация действия, включително спешни мерки, които следва да бъдат предприети.  До момента няма обратна връзка. 

Г-жа Угорлиева отговори, че в общинска администрация относно този обект има подаден сигнал от кмета на с. Старцево инж. Топчиев на 27 ноември. Тя информира, че дейностите по почистване са изпълнени още същия ден. Установено е свличане на земна маса в следствие на пренасищане на този терен с голямо количество дъждовна вода. Съгласно становището на експерти в администрацията този терен не е регистриран като свлачище. Обекта се намира на ул. „Кольо Фичето“, има избран изпълнител точно този обект с укрепителна подпорна стена е включено в искането за проектиране. Очакват в най-скоро време да се подпише договор, чакат техническия срок, който трябва да изтече. 
Г-жа Кръстева каза, че от две години го подписват този договор.

Г-жа Угорлиева каза, че това е съобразно процедурата, която сега е възложена.

Г-жа Кръстева поиска до заседание информацията да бъде представена писмено, включително това че е възложено проектиране точно в тази част и че специалистите са казали, че там няма свлачище. Тя каза, че хората вече са отчаяни. Поиска информацията, за да се успокоят хората, че ще започнат действия от страна на администрацията по ул. „Кольо Фичето“ и гласуваните средства, които са в бюджета и в капиталовата програма, както за 2024 и останаха неизпълнени от кмета на общината за 2025г. Тя напомни, че е поискала изпълнение на капиталовата програма, но до този момент няма информация, по капиталовата програма не се случва нищо към този момент на ул. „Кольо Фичето“. Г-жа Кръстева помоли писмено да дадат отговори, за да се запознаят жителите. 

Г-н Иванов попита кой е избраният изпълнител и периода, който трябва да се случи това. 

Г-жа Хаджийска помоли в информацията на г-жа Кръстева да се прибави кой е изпълнителя и какъв е срока.   

2. Жалба относно: Строителство на ограда в улична регулация на ул. „Васил Левски“, с вх.№ ОС-960/25.11.2025г.,постъпила от В. Ч.

Г-жа Кръстева информира, че няма постъпил отговор. 

Инж. Хаджийски информира, че са ходили на проверка съвместно с гл. Архитект, той, незаконно строителство, кмета на Старцево, техника на Старцево. Преди да отидат на проверка са разпоредили на човека да си направи тресиране на оградата, която прави. Оказало се е че оградата си е в негово място, няма излизане извън регулационни граници, даже на две места той е отстъпил от имота си.  

3. Жалба относно: Получен отговор, с вх.№ ОС-877/22.10.2025г., постъпила от В. Ч.

Г-жа Кръстева информира, че няма постъпил отговор. 

Г-жа Угорлиева каза, че такова предложение има, жалба от г-н Ч******* не за първи път е внасяно и в общинска администрация. Нужните експерти, технически лица дадът категорично становище, че е възможно и е допустимо извършването на този ремонт в тези габарити и има регистрирана потребност от живущите на тази улица, смята че би могло да се продължи към изпълнение това негово желание.

Г-жа Кръстева каза, че има решение на експертен съвет за заседание помоли г-жа Угорлиева или да има информация да отговаря или да разполага с необходимите експерти. 


4. Жалба относно: Отрязани корени на орехово дърво, с вх. № ОС-946/20.11.2025г. постъпила от К. К.
Г-жа Кръстева информира, че няма постъпил отговор. 
Г-жа Угорлиева информира, че отговор няма, защото г-жа К***** трябва да предостави документи, за да могат те да изяснят кой ползва и кой е собственик на тези имоти, върху който тя изразява притеснение, че има извършване на нарушения. Добави, че нямат предоставени към настоящият момент такива документи, изпратили са и писмо, с което ги изискват.  

 
5. Заявление относно: Уширение на улична отсечка между о.т 489 през о.т 488 да о.т. 487 по плана с. Ерма река, с вх. № ОС-885/24.10.2025г., постъпило от В. Ц. 


Г-жа Кръстева информира, че няма постъпил отговор. 


Инж. Хаджийски информира, че тук става въпрос за улица, която има реализирани постройки, подпорни стени в улична регулация, което изисква ново изменение на уличната регулация и процедурата е по-сложна, защото трябва да се направи изменение на ПУП. Добави, че са започнали да правят отговор. 

6. Жалба относно: Ремонт на улица „Вихър“ № 15, с вх. № ОС-997/05.12.2025г. постъпила от Р. и В. Ч. 

Г-жа Кръстева информира, че няма постъпил отговор. 

Инж. Хаджийски информира, че е възложено за изпълнение по решение на Общински съвет.


*******************************

По т.23 от дневния ред:  Други

· Писмо относно: Изготвяне на правно становище от юрист, относно срока на гаранционния срок, предвиден в Договор № 133/29.06.2015 г. между Община Златоград и изпълнителя на обществена поръчка с предмет: „Изграждане на многофункционална спортна площадка в с. Долен, общ. Златоград. 

Г-жа Хаджийска попита има ли постъпило нещо. 

Г-жа Угорлиева каза, че е предложение да се изготви такова становище, но предвид факта, че каквото и становище да получат от адвокатска кантора, то няма да бъде с категорична сила на присъдено решение, тоест няма да разреши възникналия казус. Тя информира, че е отправена покана към фирмата изпълнител за възстановяване на компрометираната настилка. 

· Писмо относно: Решение № И 563/11.11.2025г. на Общински съвет – Златоград, с вх.№ ОС-968/27.11.2025г., постъпило от Областен управител на Област Смолян.

Г-жа Кръстева информира, че това е указание за определяне на сумите за еднократни помощи за деца и че това е препоръка от Областния управител и писмото е изпратено на всички съветници. 

Г-жа Хаджийска попита за допълнителни въпроси по точка „Други“. Такива не постъпиха. 

********************************************
По т.24 от дневния ред:  Молби за еднократна финансова помощ.

Г-жа Хаджийска обяви режим на закрито заседание. Информира, че постъпилите молби са шест на брой. 

Г-жа Романова предложи да се допуснат до заседание. 

Комисиите гласуваха да се допуснат до заседание с 6 гласа „за“, 0 „против“ и  0 „въздържал се“

Г-жа Мангарудова информира, че е превишен плана за еднократните помощи за нуждаещи се и за новородени също. 

Г-жа Кръстева поиска проект на решение от къде да се прехвърлят. 

Г-жа Мангарудова каза, че в общински съвет се наблюдава икономия. 

Г-жа Кръстева каза да ги прехвърлят от Общински съвет за еднократните финансови помощи.

Г-жа Мангарудова информира, че сумите са  14 000 лева от предишното заседание за новородени и 300 лева за нуждаещи се. 

Поради изчерпване на дневния ред, госпожа Хаджийска  закри съвместното заседание на постоянните комисии към Общински съвет – Златоград.




ЖЕЧКА ХАДЖИЙСКА
Председателстващ постоянните комисии
На Общински съвет  Златоград

